Nedderlandismus

Een Nedderlandismus oder Neerlandismus betekent in de Spraakwetenschop een Lehnwoort, Uutdruck oder Kuntruktschoon, de ene Spraak uut dat Nedderlandsch övernamen het.

 Nedderlandismen in’n Plattdüütschen 
Nedderlandsch as Kultuurspraak weer in de Neetied ook in Delen vun Westdüütschland begäng, so dat sik hier ook veel Nedderlandschs in’n Woordschatt finnt. In’n Mark-Brannenborger Platt finnt sik welk nedderlandsche Reliktwöör, de flaamsche Kolonisten in de Gegend bröchten.Gilbert de Smet: Niederländische Einflüsse im Niederdeutschen, In: NSL, S. 730–761. De nedderlandsch-neddersassischen Dialekten hebbt sünnerlich in dat 20. Jhd. veel nedderlandsche Wöör övernamen.

 Nedderlandismen in’n Indoneeschen 
De indoneesche Spraak överneem in de Koloniaaltied veel Wöör uut dat Nedderlandsch. Na de Unafhängigkeid geev dat Versöök nedderlandschen Inflood uut de Spraak to delgen, so is to’n Bispeel dat Suffix -tet, dat vun nedderlandsch -teit afkümmt, nu dat latiensche Suffix -tas, so as öller kwalitet ( < nedderlandsch kwaliteit), nu kualitas.

 Nedderlandismen in’n Westfreeschen 
Döör den Inflood as Dackspraak het dat Westfreesche enen groten Slag nedderlandsche Wöör övernamen. 
 Zie ook 
 Anglizismus
 Frisismus
 Germanismus
 Saxonismus

 Footnoten 

Kategorie:Lehnwoort